Вікторыя Амеліна

**Вікторыя Юр’еўна Амеліна** (, , Львоў&nbsp;— , Краматорск) — украінская пісьменьніца і грамадзкая дзяячка, ляўрэатка прэміі Конрада.

## Жыцьцяпіс
Вікторыя Амеліна нарадзілася 1 студзеня 1986 году ў Львове. У школьныя гады разам з бацькам пераехала ў Канаду, але неўзабаве вырашыла вярнуцца ва Ўкраіну. У 2007 годзе з адзнакай атрымала ступень магістра кампутэрных тэхналёгій Львоўскага палітэхнічнага ўнівэрсытэту. У 2005—2015 гадах працавала ў міжнародных тэхналягічных кампаніях.

У 2014 годзе выйшаў дэбютны раман Вікторыі «Сындром лістапада, або Homo Compatiens». Кніга ўвайшла ў дзесятку лепшых празаічных выданьняў па вэрсіі прэміі «ЛітАкцэнт году — 2014». У наступным годзе раман быў перавыдадзены, і ён увайшоў у шорт-ліст прэміі імя Валерыя Шаўчука.

У тым жа 2015 годзе Вікторыя Амеліна прыпыніла сваю кар’еру ў сфэры інфармацыйных тэхналёгій, каб прысьвяціць сябе пісьменьніцтву. У 2016 годзе выйшла яе першая кніга для дзяцей «Нехта, або Вадзяное сэрца». У 2021 годзе выйшла яе чарговая кніга для дзяцей «Электронныя гісторыі экскаватаркі Экі». У 2017 годзе ў «Выдавецтве Старога Льва» выйшаў другі раман Вікторыі «Дом за дом». Кніга трапіла ў шорт-ліст нацыянальных і міжнародных прэмій: «ЛітАкцэнт года — 2017», Прэмія году літаратуры ЮНЭСКА, Эўрапейская літаратурная прэмія. Найлепшай празаічнай кнігай года Запароскае кніжнае таварыства назвала «Дом за дом».

Тэксты Вікторыі Амелінай выходзілі ў перакладах на польскую, чэскую, нямецкую, галяндзкую, ангельскую і гішпанскія мовы.

У 2021 годзе Вікторыя стала ляўрэаткай Літаратурнай прэміі імя Джозэфа Конрада-Кажаноўскага. У тым жа годзе яна заснавала Нью-ёрскі літаратурны фэстываль, які прайшоў у пасёлку Нью-Ёрк Бахмуцкага раёну Данецкай вобласьці.

Была сябрам украінскага ПЭН-цэнтру..

## Абставіны сьмерці
27 чэрвеня 2023 году ў Краматорску разам з дэлегацыяй калюмбійскіх журналістаў і пісьменьнікаў знаходзілася ўкраінская пісьменьніца, сябра Украінскага ПЭНу і дакумэнтатарка ваенных злачынстваў у арганізацыі Truth Hounds Вікторыя Амеліна. Пакуль яны вячэралі ў рэстаране Ria Lounge у цэнтры гораду, расейскія войскі нанесьлі ракетны ўдар па будынку. Дзесяткі людзей загінулі і былі параненыя, сярод апошніх і Вікторыя.

Амеліна памерла ад цяжкіх ранаў 1 ліпеня 2023 году ў бальніцы імя Мечнікава ў Дняпры..

## Бібліяграфія
* «Синдром листопаду, або Homo Compatiens» (Discursus, 2014).
* «Синдром листопаду, або Homo Compatiens» (Віват, 2015)
* «Хтось, Або Водяне Серце» (2016).
* «Дім для Дома» (2017).
* Е-е-есторії екскаватора Еки  / Львоў: Видавництво Старого Лева, 2021.&nbsp;— 64 с.&nbsp;— ISBN 978-617-679-924-5.

### Зборнікі
* «Це зробила вона» (2017)
* «Лялька» (2018)
* «Мости замість стін» (2020)
* «Що дасть нам силу?» (2020)
* «Ковчег „Титанік“. 20 есеїв про людство зразка 2020-го» (2020)

## Крыніцы

## Вонкавыя спасылкі
* Афіцыйны сайт Вікторыі Амелінай
* Інтерв’ю в газеті «День» 
* Рецензія на роман «Синдром листопаду, або Homo Compatiens» 
* Інтерв’ю на сайті «Читомо» 
* 10 книжок «не для рейтингу» від Вікторії Амеліної 

Катэгорыя:Нарадзіліся ў Львове
Катэгорыя:Украінскія літаратаркі
Катэгорыя:Ахвяры бамбаваньня
Катэгорыя:Загінулі ў расейска-ўкраінскай вайне
Катэгорыя:Памерлі ў Дніпры